fdc
రిటైల్‌ రంగంలోకి ఎఫ్‌డిఐ అనుమతి!
న్యూఢిల్లీ: కేంద్ర ప్రభుత్వం రిటైల్‌రంగం వృద్ధికోసం విదేశీ ప్రత్యక్ష పెట్టుబడుల నిబంధనల ను మరింతగా సడలించాలని నిర్ణయించింది. ఉత్తర ప్రదేశ్‌తోపాటు మొత్తం నాలుగు రాష్ట్రాల్లో విజయ దుంధుభి మోగించిన అనంతరం కేంద్రంలోని బిజెపి కూటమి ప్రభుత్వం మరిన్ని సంస్కరణలకు నాంది పలుకుతున్నది. తన బడ్జెట్‌ ప్రసంగంలోనే ఆర్థిక మంత్రి అరుణ్‌జైట్లీ విదేశీ ప్రత్యక్షపెట్టుబడుల నిబంధనలను సడలిస్తామన్న సంకేతాలిచ్చారు. అయితే స్పష్టమైన రంగాలపేర్లను మాత్రం ప్రక టించలేదు. రిటైల్‌రంగంలోకి మరింతగా ఎఫ్‌డిఐ లను అనుమతించేందుకుగాను నరేంద్రమోడీ కొత్త సంస్కరణలు తీసుకువస్తుందని అంచనా. ఆహార రిటైల్‌రంగంలో 20-25శాతం, కిచెన్‌ ఉత్పత్తులు గృహావసరాల ఉత్పత్తులు టూత్‌పేస్ట్‌ వంటి వాటికి కూడా ఎఫ్‌డిఐలను అనుమతించే సాధ్యాసాధ్యాలను అంచనావేస్తోంది. ప్రస్తుతవిధానంలో 100శాతం ఎఫ్‌డిఐ స్టోర్లు కేవలం మేడ్‌ ఇన్‌ ఇండియా ఆహార ఉత్పత్తులు విక్రయించాలి. లేదావాటిని స్థానిక ఆగ్రో ఉత్పత్తులనుంచే కొనుగోలుచేయాలి. కేంద్రంలోని ఆహారశుద్ధి మంత్రిత్వశాఖ ఇందుకోసం ఎక్కువ లాబీయింగ్‌ చేస్తోంది. ప్రతినిత్యం వినియోగించే ఆహార ఉత్పత్తులరంగంలోకి ఎప్‌డిఐను అనుమతిం చేందుక కృషిజరుగుతోంది. ఇక మల్టీబ్రాండ్‌ రిటైల్‌ బిజినెస్‌లలోనికి కూడా ఎఫ్‌డిఐలను అనుమతించే అంశంపై తర్జనభర్జనలు పడుతోంది. రిటైల్‌ రంగం లోకి ప్రభుత్వం ఎఫ్‌డిఐలను అనుమతించే సాను కూలధోరణితోనే ఉన్నట్లు నిపుణులు చెపుతున్నారు. అయితే భారత్‌లో తయారీ అయిన ఉత్పత్తులకు ఎక్కువప్రాధాన్యం ఇవ్వాలన్ననిబంధనలతో ఎఫ్‌డిఐ లను రిటైల్‌రంగంలోకి అనుమతించే అంశాన్ని పరి శీలిస్తున్నట్లు అంచనా. 2014కు ముందు రిటైల్‌ రంగంలోకి ఎఫ్‌డిఐ రావడాన్ని బిజెపి తీవ్రంగా వ్యతిరేకించింది యుపిఎ ప్రభుత్వ హయాంలో బిజెపినుంచి గట్టిప్రతిఘటన ఎదురయింది. ఆప్పట్లో బిజెపి పాలిత రాష్ట్రాలు విదేశీ కంపెనీ లను ఎట్టిపరిస్థితుల్లోను బారత్‌లో స్టోర్లు ఏర్పా టుకు అనుమతించబోమని కూడాప్రకటించా యి. షాప్ట్స్‌ఎస్టాబ్లిస్‌మెంట్‌ చట్టం పరిధిలో ఎట్టి పరిస్థితుల్లోను అనుమతించమని బిజెపి రాష్ట్రాలు తెగేసి చెప్పాయి. మోడీ ప్రభుత్వం అధికారంలోకి వచ్చిన తర్వాత యుపిఎ ప్రభుత్వ నిర్ణయానికి అనుగుణంగానే బిజెపి నడిచ్దింని చెప్పాలి. కేర్‌ఫోర్‌, ఔచన్‌ సంస్థలు భారత్‌ నుంచి వైదొలిగాయి. టెస్కో టాటా గ్రూప్‌తో టైఅప్‌తో నడిచింది. వాల్‌మార్ట్‌ కూడా లాటిన్‌ అమెరికా మార్కెట్లలోనే ఎక్కువ ఉంది. ఇపుడిపుడే భారత్‌మార్కెట్‌పై అధ్యయనంచేస్తోంది.